54. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 158597/111-45 της 9/24 Ιαν. 1980 (ΦΕΚ Β΄ 63) (Διόρθ. Σφαλμ. στο ΦΕΚ Β΄ 310 της 27  Μαρτ. 1980) Περί εγκρίσεως προσωπικής κρατήσεως οφειλετών του Οργανισμού Τηλεπικοινωνιών Ελλάδος Α.Ε. Έχοντας υπόψη: 1)Το άρθρο μόνο του Β.Δ. 330/1970 «περί εισπράξεως εσόδων Νομικών Προσώπων δια των Δημοσίων Ταμείων», με το οποίο έχει ανατεθεί η είσπραξη στα Δημόσια Ταμεία και των εσόδων του Οργανισμού Τηλεπικοινωνιών της Ελλάδος Α.Ε. 2)Τις διατάξεις της παρ. 1 του άρθρ. 91 του Ν.Δ 356/1974 «περί Κώδικος Εισπράξεως Δημοσίων Εσόδων», με τις οποίες καθορίζονται οι βασικές προϋποθέσεις, για την προσωπική κράτηση των οφειλετών Νομικών Προσώπων Δημοσίου ή Ιδιωτικού Δικαίου ή Φυσικών Προσώπων, και  3)Το έγγραφο αριθ. 232/946569/3.12.1979 του ΟΤΕ, καθώς και το συνημμένο σ’ αυτό απόσπασμα πρακτικών του Διοικητικού Συμβουλίου αυτού με αριθ. 25830/28.11.1979, με τα οποία μας ζητά να προβούμε στην έκδοση αποφάσεως, περί εγκρίσεως επιβολής του αναγκαστικού μέτρου της προσωπικής κρατήσεως των οφειλετών του ανωτέρω οργανισμού, αποφασίζουμε: Εγκρίνουμε την προσωπική κράτηση των οφειλετών του ΟΤΕ, για χρέη τους προς αυτόν, που υπερβαίνουν το ποσό των δρχ. 10.000, με την προϋπόθεση ότι έχει γίνει ή θα γίνει μελλοντικά βεβαίωση του χρέους στο Δημόσιο Ταμείο, για το οποίο θα επιβάλλεται σε κάθε περίπτωση το αναγκαστικό αυτό μέτρο. Οφειλέτες με την ιδιότητα του γεωργού, μισθωτού, συνταξιούχου ή εμπόρου που πτώχευσε, ανεξάρτητα από το ύψος της οφειλής τους, εξαιρούνται της προσωποκρατήσεως, όπως επίσης και οφειλέτες με οφειλόμενο ποσό δραχμών κάτω των 10.000. Το πότε θα συντρέχει ή όχι μία από τις περιπτώσεις αυτές ανήκει στην αρμοδιότητα κει ευθύνη των υπηρεσιών του ΟΤΕ, οι οποίες και θα ενημερώνουν σχετικά τα Δημόσια Ταμεία, κατά τη βεβαίωση των χρεών.  (Αντί για τη σελ. 568,05(ε) Σελ. 568,05(ζ) Τεύχος 1290-Σελ. 77 Τιμολόγια Ο.Τ.Ε – Κοστολόγηση Υπηρεσιών Ο.Τ.Ε. 22.Θ.β.46-54 